b'\n_START_ARTICLE_\nINTASAT\n_START_PARAGRAPH_\nINTASAT va ser el primer sat\xc3\xa8l\xc2\xb7lit artificial cient\xc3\xadfic espanyol. Llan\xc3\xa7at el 15 de novembre de 1974 en un coet Delta des de la Vandenberg Air Force Base i amb una vida \xc3\xbatil de dos anys, transportava un far ionosf\xc3\xa8ric, experiment que la NASA va considerar de major inter\xc3\xa8s general que l\'estudi de raigs gamma previst inicialment._NEWLINE_El projecte va comen\xc3\xa7ar en 1968, a partir d\'una iniciativa de l\'Institut Nacional de T\xc3\xa8cnica Aeroespacial d\'Espanya (INTA). Participaren en el projecte, a m\xc3\xa9s de l\'INTA, Hawker Siddeley Dynamics (HSD) i Standard Electrica S.A., i van ser el project manager per part d\'Espanya, Jose Luis Sagredo, responsable de l\'experiment Ionospheric Beacon, i Jos\xc3\xa9 Maria Dorado, responsable de les altres tasques. Va realitzar el viatge als Estats Units per al seu llan\xc3\xa7ament en un vol regular i va entrar al pa\xc3\xads com a "valisa diplom\xc3\xa0tica".'